



Dengan nama Allah 

Yang Maha Penyayang dan Maha Pengasih 


Ayat-ayat dan Terjemahan 



" Seorang pemohon telah memohon ditimpakan 'azab 
(Qiamat) yang tetap akan berlaku(l). Ke atas orang-orang 
kafir yang tiada seorang pun dapat menolakkannya (2). laitu 
'azab dari Allah yang mempunyai darjah-darjah yang maha 
tinggi(3). Para malaikat dan roh (Jibril) akan naik mengadap- 
Nya pada hari yang kadar panjangnya ialah lima puluh ribu 
tahun(4). Oleh itu ; sabarlah (wahai Muhammad) dengan 
kesabaran yang elok(5).5esungguhnya mereka memandang 
hari itu (Qiamat) jauh (6). Sedangkan Kami memandangnya 
dekat(7). Pada hari itu langit menjadi (hancur) seperti perak 
yang cair(8). Dan gunung-ganang (berterbangan) seperti 
bulu-bulu(9). Dan kawan akrab tidak menanyakan 
kawannya. "(1 0). 




"Sedangkan mereka melihat satu sama lain. Orang yang 
bersalah bercita<ita jika ia dapat menebuskan dirinya dari 
'azab pada hari itu dengan anak-anaknya(ll). Dengan isteri 
dan saudaranya(12). Dengan keluarganya yang 
melindunginya(13). Dan dengan penghuni-penghuni bumi 
seluruhnya , kemudian (ia mengharapkan) tebusan itu dapat 
menyelamatkannya(14). Tidak sekali-kali begitu! 
Sesungguhnya Neraka itu adalah api yang bernyaia- 
nyala(1 5).Yang mencabut kulit kepala (16). la memanggil 
mereka yang membelakangi dan berpaling (dari 
keimanan)(1 7). Dan mereka yang mengumpulkan harta 
kekayaan kemudian menyimpan(1 8). Sesungguhnya manusia 
itu diciptakan dengan tabi'at cepat gelisah(l 9). Apabila dia 
disentuh kesusahan dia menjadi amat cemas: "(20). 

"Dan apabila dia disentuh kesenangan dia menjadi amat 
kikir(21). Kecuali mereka yang mendirikan so!at(22). Yang 
tekun mengerjakan soiat mereka (23). Dan mereka yang 
memperuntukkan sebahagian yang tertentu dari harta 
kekayaan mereka(24). Untuk orang yang meminta 
pertolongan dan orang yang susah(25).Dan mereka 
membenarkan Hari Balasan(26). Dan mereka yang takut 
kepada ' azab Tuhan mereka(27). Kerana sesungguhnya 
' azab Tuhan mereka tidak wajar dirasakan aman(28). Dan 
mereka yang memelihara anggota kelamin mereka(29). 
Melainkan dengan isteri-isteri mereka atau hamba-hamba 
yang dimiliki mereka , maka sesungguhnya mereka tidak 
tercela(30)". 



'Oleh itu t siapa yang mencari keni'matan (seks) melebihi 
batas itu , maka mereka adalah pelampau~pelampau(31). Dan 
mereka yang memelihara amanah-amanah dan janjirjanji 
mereka (32). Dan mereka yang memberi kesaksian dengan 
jujur(33). Dan mereka yang memelihara soiat' mereka (34). 
Mereka semuanya akan dimuliakan di dalam Syurga- 
syurga(35). Mengapakan orang-orang yang kafir itu tergesa- 
gesa menuju ke arahmu?(36). Berpuak-puak dari kanan dan 
kiri? (37). Adakah setiap orang dari mereka ingin dimasukkan 
ke dalam Syurga?(38). Tidak sekali-kali begitu i 
Sesungguhnya Kami ciptakan mereka dari bahan yang 
mereka ketahui(39). Oleh itu , Aku tidak perlu bersumpah 
dengan Tuhan yang memiliki arah-arah Timur dan arah-arah 
Barat bahawa sesungguhnya Kami amat berkuasa. ":(40). 




"Untuk menggantikan mereka dengan umat yang lebih baik 
dari mereka dan Kami tidak sekali-kaii dapat dilemahkan(41). 
Biarkanlah mereka mengharungi kebatilan dan bermain- 
main sehingga mereka menemui hari mereka yang telah 
dijanjikan kepada mereka(42). laitu hari mereka keluar dari 
kubur dengan tergesa-gesa , seolah-olah mereka menuju 
kepada berhala-berhala yang disembahkan mereka(43). 
Sedangkan mata mereka tunduk kuyu diselubungi kehinaan. 
Itulah hari yang telah dijanjikan kepada mereka (44). 

(Latar belakang dan pokok pembicaraan) 

Surah ini merupakan satu siri dari siri-siri 
pengubatan secara beransur-ansur, lama, mendalam 
dan halus yang dituju untuk mengubati saki-baki 
penyakit jahiliyah yang bersarang di dalam jiwa 
manusia sebagaimana yang dihadapi oleh Al-Qur'an 
di Makkah, dan mungkin akan dihadapinya di dalam 
mana-mana masyarakat jahiliyah yang lain. Jahiliyah- 
jahiliyah itu berbeza-beza pada paras permukaannya, 
tetapi tidak berbeza di paras dasar, la berbeza pada 
lahirnya sahaja, tetapi tidak berbeza pada hakikatnya. 

Atau surah ini merupakan satu pusingan dari 
pusingan-pusingan perjuangan yang panjang dan 
sukar yang berlangsung dalam lubuk jiwa manusia, 
liku-liku dan keladak-keladaknya. laitu satu 
perjuangan yang lebih hebat dan lebih panjang dari 
perjuangan-perjuangan di medan perang yang 
diceburi oleh orang-orang Islam selepas itu. Begitu 
juga keladak-keladak dan saki-baki penyakit-penyakit 
jahiliyah itu adalah lebih besar dan lebih sukar dari 
kekuatan-kekuatan yang disediakan untuk 
menentang da'wah baik dalam masyarakat- 
masyarakat jahiliyah zaman dahulu mahupun dalam 
masyarakat-masyarakat jahiliyah zaman moden. 

Hakikat Alam Akhirat Dan Hakikat Jiwa Manusia 

Hakikat pokok yang dibicarakan oleh surah ini ialah 
hakikat alam Akhirat dan balasan-balasannya 
terutama "azab seksa yang akan diterima oleh orang- 
orang yang kafir seperti yang dijanjikan oleh Al- 
Qur'an kepada mereka. Dalam proses menjelaskan 
hakikat itu, surah ini juga membincangkan hakikat 
jiwa manusia dalam masa menghadapi kesusahan dan 
kesenangan, iaitu satu hakikat yang berbeza-beza 
pada jiwa yang beriman dan jiwa yang kosong dari 
iman, begitu juga ia membincangkan ciri-ciri jiwa 
yang beriman seperti perasaannya, tindak-tanduknya 
dan balasan penghormatan yang akan diterimanya. 
Surah ini juga membicarakan tentang penghinaan- 
penghinaan yang akan diterima oleh orang-orang 
yang ingkarkan Allah. Seterusnya surah ini 

menjelaskan perbezaan nilai dan ukuran yang wujud 
dalam penilaian Allah dan penilaian manusia. 

Dengan membicarakan hakikat-hakikat ini, surah ini 
benar-benar merupakan satu siri dari siri-siri 
pengubatan yang memakan waktu yang panjang 
untuk menghapuskan saki-baki penyakit jahiliyah dan 
kepercayaan-kepercayaannya atau benar-benar 
merupakan satu pusingan dari pusingan-pusingan 
perjuangan yang sengit di dalam lubuk jiwa manusia, 
iaitu perjuangan yang telah diceburi oleh Al-Qur'an 
dan telah berjaya mencapai kemenangan dengan 
kekuatan dirinya sahaja tanpa bantuan dari kekuatan- 
kekuatan yang lain. Kemenangan Al-Qur'an yang 
sebenar adalah bermula dengan kemenangannya 
dalam perjuangan di lubuk jiwa manusia sebelum ia 
mempunyai kekuatan pedang yang dapat 
mempertahankan orang-orang Mu'min dari tindasan- 
tindasan dan memaksa musuhnya menyerah kalah. 

Cara-cara Al-Qur'an Menangani Jiwa Manusia 

Orang yang membaca Al-Qur'an sambil 
mengenangkan peristiwa-peristiwa sirah akan merasa 
betapa hebatnya kekuatan Al-Qur'an dalam 
menangani jiwa-jiwa manusia di Makkah dan 
menundukkannya di bawah pimpinannya. Dia juga 
akan melihat bagaimana Al-Qur'an menggunakan 
berbagai-bagai cara yang mengkagumkan dalam 
menghadapi berbagai-bagai jiwa itu. Kadang-kadang 
Al-Qur'an meng-hadapi mereka dengan 
mengemukakan berbagai-bagai dalil dan bukti yang 
memberi ilham dan kesan seolah-olah arus banjir yang 
deras. Kadang-kadang Al-Qur'an menghadapi mereka 
dengan pukulan-pukulan yang menghancur-leburkan 
kepercayaan-kepercayan dan keladak-keladak 
jahiliyah. Kadang-kadang ia menghadapinya dalam 
bentuk pembelasahan-pembelasahan cemeti yang 
amat pedih memukul hati mereka. Kadang-kadang ia 
menghadapi mereka dengan pujuk rayu yang 
menawan hati. Kadang-kadang ia menghadapi 
mereka dengan ledakan gempa yang menakutkan, 
dengan bahana yang ngeri yang membuka mata hati 
terhadap bahaya yang dekat. Kadang-kadang ia 
menghadapi mereka dengan mengemukakan hakikat 
yang sebenar dengan mudah dan jelas yang tidak 
dapat diragui dan dipertikaikan lagi. Kadang-kadang 
ia menghadapi mereka dengan harapan yang indah 
dan cita-cita yang manis. Kadang-kadang ia 
menghadapi mereka dengan mendedahkan rahsia- 
rahsia yang tersembunyi di dalam lubuk dan liku-liku 
jiwa mereka. Dengan pendedahan itu mereka dapat 
melihat dengan jelas apa yang berlaku di dalam jiwa * 
mereka. Ini membuat mereka merasa malu dan benci 
dan seterusnya menyedarkan mereka terhadap 
tindak-tanduk dan emosi-emosi mereka yang tidak 
disedari. 

Di samping itu terdapat ratusan ragam sentuhan 
dan cubitan, ratusan ragam cara menarik perhatian, 
ratusan ragam seruan dan panggilan dan ratusan 
ragam cara yang memberi kesan yang dapat dilihat 
oleh pembaca Al-Qur'an ketika mengikuti proses 
perjuangan yang lanjut dan pengubatan yang 


beransur-ansur. Begitu juga ia dapat melihat 
bagaimana Al-Qur'an menewaskan jahiliyah dalam 
jiwa manusia yang penderhaka dan degil itu. 

Gambaran Qiamat Surah Al-Haqqah Dan Surah Ini 

Surah ini menjelaskan satu aspek dari usaha untuk 
menerangkan hakikat alam Akhirat dan hakikat- 
hakikat yang lain yang disentuh di tengah jalan 
menuju pembicaraan hakikat Akhirat dan hakikat 
alam Akhirat itu sendiri telah dibicarakan oleh Surah 
al-Haqqah, tetapi surah ini menjelaskan hakikat ini 
dengan cara yang lain dan dari sudut yang baru 
dengan gambaran-gambaran dan suasana-suasana 
yang baru. 


Dalam Surah al-Haqqah, malapetaka alam yang 
mengerikan pada hari Qiamat itu digambarkan dalam 
bentuk pemandangan dan gerak gempa alam yang 
menakutkan: 



"Apabila sangkakala ditiup sekali [ dan apabila bumi dan 
gunung-ganang diangkat dan dileburkan keduanya serentak 
sekali maka pada hari itu berlakulah Qiamat. Dan 
terbelahlah langit kerana pada hari itu ia amat lemah. " 


(Surah-aI-Haqqah: 13-16) 

Juga dalam bentuk pemandangan kehebatan dan 
kebesaran Allah: 

A -"t 

"Sedangkan para malaikat berada di segenap penjurunya 
(langit), dan pada hari itu lapan malaikat menjunjung 'Arasy 
Tuhanmu di atas mereka . " 


(Surah aI-Haqqah: 17) 
keterdedahan diri yang 


Dan pemandangan 
memeranjatkan: 

©O 


"Pada hari itu kamu dihadapkan kepada Allah tiada satu pun 
dari rahsia kamu yang tersembunyi." 



I . 


(Surah al-Haqqah: 1 8) 

Seterusnya di dalam bentuk pemandangan- 
pemandangan 'azab yang dahsyat dan cara hukuman 
'azab itu dijatuhkan ke atas mereka: 

"Tangkap dia dan belenggukan dia i, kemudian masukkan dia 
ke dalam Neraka.Kemudian tambatkan dia dengan rantai 
sepanjang tujuh puluh hasta . " 


(Surah al-Haqqah: 30-32) 
Juga dalam bentuk jeritan-jeritan, rintihan-rintihan 



"Alangkah baiknya jika aku tidak diserahkan buku amalanku 
ini i dan aku tidak tahu apakah hakikat hisabku itu f alangkah 
baiknya jika Qiamat itu menamatkan segala-galanya itu 
merupakan kematian penamat." 


(Surah aI-Haqqah: 25-27) 


Tetapi dalam surah ini gambaran kedahsyatan hari 
itu dapat dilihat pada penderitaan-penderitaan jiwa 
lebih dari yang dapat dilihat pada pemandangan- 
pemandangan kemusnahan alam. Hatta kedahsyatan 
pemandangan-pemandangan kemusnahan alam 
buana juga bersifat kejiwaan, dengan erti 
kedahsyatan pemandangan kemusnahan alam itu 
bukanlah merupakan ciri yang paling nyata dalam 
surah ini, malah kedahsyatan itu adalah berlaku dalam 
jiwa, manusia yang membuat mereka bingung, 
tercegang bengang dan cemas: 













"Pada hari itu langit menjadi (hancur) seperti perak yang 
cair(8). Dan gunung-ganang (berterbangan) seperti bulu- 
bulu(9). Dan kawan akrab tidak menanyakan kawannya(1 0). 
Sedangkan mereka melihat satu sama lain. Orang yang 
bersalah bercita<ita jika ia dapat menebuskan dirinya dari 
'azab pada hari itu dengan anak-anaknya(1 1). Dengan isteri 
dan saudaranya(12). Dengan keluarganya yang 
melindunginya(1 3). Dan dengan penghuni-penghuni bumi 
seluruhnya , kemudian (ia mengharapkan) tebusan itu dapat 
menyelamatkannya. "(14) 


Neraka dalam surah ini digambarkan selaku 
makhluk yang bernyawa yang mempunyai perasaan 
dan kesedaran: 



"Tidak sekali-kali begitu ! Sesungguhnya Neraka itu adalah 
api yang bernyala-nyala ( 1 5). Yang mencabut kulit 

kepala (16). la memanggil mereka yang membelakangi dan 
berpaling (dari keimanan)(1 7). Dan mereka yang 

mengumpulkan harta kekayaan kemudian menyimpan." (18) 


Gambaran 'azab itu sendiri dalam surah ini lebih 
ditekankan pada 'azab kejiwaan dari ditekankan pada 
'azab fizikal: 



"laitu hari mereka keluar dari kubur dengan tergesa-gesa 
seolah-olah mereka menuju kepada berhala-berhala yang 
disembahkan mereka(43). Sedangkan mata mereka tunduk 
kuyu diselubungi kehinaan. Itulah hari yang telah dijanjikan 
kepada mereka. "(44) 


Pemandangan-pemandangan, gambaran-gambaran 
dan suasana-suasana hari Qiamat yang terdapat 
dalam surah ini berlainan dengan yang terdapat di 
dalam Surah aI-Haqqah walaupun hakikat yang 
dibicarakan oleh kedua-duanya sama. 


Oleh kerana itu di antara yang dibicarakan oleh 
surah itu ialah keadaan jiwa manusia dalam masa 
menghadapi kesusahan dan kesenangan. Ini adalah 
sesuai dengan ciri surah ini yang menekankan aspek 
kejiwaan. Ia menjelaskan tabi'at manusia: 



"Sesungguhnya manusia itu diciptakan dengan tabi'at cepat 
geiisah(19). Apabila dia disentuh kesusahan dia menjadi 
amat cemas(20). Dan apabila dia disentuh kesenangan dia 
menjadi amat kikir. "(2 1 ) 


Kemudian ia terus menggambarkan sifat-sifat jiwa 
orang yang beriman dan ciri-ciri mereka lahir dan 
batin sesuai dengan pembicaraan surah dan uslubnya: 

" Kecuali mereka yang mendirikan soiat(22). Yang tekun 
mengerjakan soiat mereka(23). Dan mereka yang 
memperuntukkan sebahagian yang tertentu dari harta 
kekayaan mereka(24). Untuk orang yang meminta 
pertolongan dan orang yang susah(25). Dan mereka 
membenarkan hari balasan. "(26) 


Oleh sebab itu semua hakikat-hakikat yang lain 
yang dibicarakan di dalam surah ini mempunyai 
hubungan secara langsung dengan hakikat Akhirat Di 
antaranya ialah hakikat perbezaaan di antara 
hitungan Allah dengan hitungan manusia mengenai 
panjang pendek harinya dan perbezaan di antara 
penilaian Allah dengan penilaian manusia mengenai 
jauh dekat Hari Akhirat: 




"Dan mereka yang takut kepada ' azab Tuhan mereka(27). 
Kerana sesungguhnya ' azab Tuhan mereka tidak wajar 
dirasakan aman(28). Dan mereka yang memelihara anggota 
kelamin mereka (29). Melainkan dengan isteri-isteri mereka 
atau hamba-hamba yang dimiliki mereka , maka 

sesungguhnya mereka tidak tercela(30). Oleh itu r siapa yang 
mencari keni'matan (seks) melebihi batas itu , maka mereka 
adalah pelampau-pelampau. "(31) 



"Dan mereka yang memelihara amanah-amanah dan janji- 
janji mereka (32). Dan mereka yang memberi kesaksian 
dengan jujur(33). Dan mereka yang memelihara soiat 
mereka. "(34) 


■k -k -k -k -k -k 

Tujuan pokok dalam Surah al-Haqqah ialah 

menjelaskan hakikat yang serius dalam urusan 
'aqidah. Oleh kerana itu hakikat Akhirat merupakan 
salah satu dari hakikat-hakikat yang lain yang 
dibicarakan dalam surah itu seperti hakikat 
menghukumkan para pendusta dengan hukuman 
yang berat di bumi dan menghukumkan orang-orang 
yang menukarkan agamanya tanpa tolak ansur. 
Adapun tujuan pokok Surah al-Ma'aarij ialah 

menjelaskan hakikat Akhirat dan balasan-balasannya, 
juga neraca pertimbangan terhadap balasan, ini 
bererti bahawa hakikat Akhirat merupakan hakikat 
pokok yang dibicarakan dalam surah ini. 



"Para malaikat dan roh (Jibril) akan naik mengadapnya pada 
hari yang kadar panjangnya ialah lima puluh ribu tahun(4). 
Oleh itu r sabarlah (wahai Muhammad) dengan kesabaran 
yang elok(5). Sesungguhnya mereka memandang hari itu 
(Qiamat) jauh(6). Sedangkan Kami memandangnya 
dekat. "(7) 

Di antaranya pula ialah perbezaan di antara jiwa 
manusia yang beriman dengan jiwa manusia yang 
tidak beriman dalam menghadapi kesusahan dan 
kesenangan. Kedua-dua jenis jiwa itu masing-masing 
disediakan balasan pada hari Akhirat Di antaranya 
pula ialah keangkuhan orang-orang kafir dan 
keinginan mereka untuk memasuki Syurga, 
sedangkan mereka dipandang hina oleh Allah dan 
tidak akan terlepas dari 'azab-Nya. Semuanya ini 
mempunyai hubungan yang amat rapat dengan paksi 
pembicaraan yang pokok surah ini. 

Demikianlah surah ini hampir-hampir 
keseluruhannya membicarakan hakikat Akhirat, iaitu 
hakikat agung yang mahu ditanamkan di dalam jiwa 
manusia, di samping menyentuh hakikat-hakikat lain 
yang ada hubungan dengan maudhu' yang pokok itu. 

Ada lagi satu gejala yang wujud di dalam nada 
muzik surah ini, iaitu nada muzik yang terbit dari 
binaan ayat-ayatnya. Keragaman nada di dalam Surah 
al-Haqqah adalah terbit dari perubahan akhir kata dari 
satu ceraian ke satu ceraian sesuai dengan makna dan 
suasana dalam ayat itu, tetapi keragaman nada dalam 
Surah al-Ma'aarij ini adalah lebih luas lagi, kerana ia 
mengandungi pelbagai kumpulan nada muzik 
bukannya nada akhir ayat sahaja. Kumpulan nada 
muzik ini lebih mendalam, luas dan kukuh 
susunannya. Keragaman nada ini dapat dilihat dengan 
jelas pada bahagian pertama surah ini. 


Dalam ayat-ayat permulaan berikut terdapat tiga 
kumpulan nada muzik yang berlainan, tetapi sama 
bunyi pada akhir kata-katanya dari segi panjang dan 
dari segi iramanya seperti berikut: 

Di sini nada-nada itu berakhir dengan 
memanjangkan sebutan alif pada nada yang kelima. 

(Ayat 6-7) 




Kemudian nada pada ayat-ayat lain semuanya 
diakhiri dengan mim dan nun yang didahului wau 
atau ya. 

Keragaman nada permulaan surah amat mendalam 
dan amat canggih dalam penggubahan nada hingga 
dapat menarik telinga-telinga yang arif dengan bunyi 
muzik kepada keragaman bunyi muzik yang tinggi 
dan indah ini. la adalah nada muzik yang asing dari 
masyarakat Arab dan nada muzik Arab, tetapi uslub 
Al-Qur'an dapat menguasainya dan memudahkannya 
masuk dan diterima oleh telinga-telinga orang-orang 
Arab walaupun ia merupakan satu seni kreatif yang 
mendalam dan baru dari nada-nada muzik biasa. 1 


Di sini bunyi nada berulang-ulang dengan 
memanjangkan alif sebanyak dua kali. 



Di sini nada-nada itu berakhir dengan 
memanjangkan sebutan alif pada nada yang ketiga di 
samping keragaman nada yang lain di dalamnya. 

A .V ^ ^ A 

(Ayat 11-15) 


Di sini nada itu berakhir dengan memanjangkan 
sebutan alif pada nada yang kelima seperti bahagian 



(Ayat 16-21) 

Di sini nada-nada sebutan yang panjang 

berulang-ulang sebanyak lima kali. Dua daripadanya 
yang terdapat di akhir adalah berlainan dari tiga nada 
yang pertama. 


Sekarang marilah kita meneliti surah ini secara 
terperinci: 


* * 'k * * * 


(Pentafsiran ayat-ayat 1-3) 


0 isj 


"Seorang pemohon telah memohon ditimpakan 'azab 
(Qiamat) yang tetap akan beriaku(l). Ke atas orang-orang 
kafir yang tiada seorang pun dapat menolakkannya (2). laitu 
' azab dari Aliah yang mempunyai darjah-darjah yang maha 
tinggi. "(3) 


Hakikat alam Akhirat adalah di antara hakikat- 
hakikat yang sukar difahami oleh kaum Musyrikin 
Arab. Mereka menganggap hakikat ini sebagai terlalu 
pelik dan aneh. Oleh itu, mereka ingkarkannya 
dengan sekeras-kerasnya. Mereka mencabar 
Rasulullah s.a.w. dengan berbagai-bagai cara supaya 
membawa Hari Akhirat yang dijanjikannya itu atau 
mereka bertanya beliau bilakah hari itu? 

Menurut satu riwayat daripada Ibn 'Abbas, orang 
yang meminta ditimpakan 'azab itu ialah an-Nadhr 
ibn al-Harith. Mengikut riwayat yang lain dari Ibn 
'Abbas juga katanya: "Itulah permintaan orang-orang 
kafir supaya mereka ditimpakan 'azab Allah, 
sedangkan 'azab itu tetap akan menimpa mereka." 

Walau bagaimanapun surah ini menceritakan ada 
orang yang meminta ditimpakan 'azab dengan 
segera, kemudian menjelaskan bahawa 'azab ini 
memang tetap akan berlaku kerana - dari satu segi - 
ia telah ditetapkan dalam perencanaan Allah dan 
kerana - dari satu segi yang lain - ia sudah hampir 


1 Bagi mereka yang mengetahui prinsip-prinsip muzik tentulah 
tidak sulit untuk memahami pembicaraan ini. Untuk 
memudahkan orang-orang lain memahaminya silalah lihat 

bab j-bJI" dalam buku "di j&\ j j£\ 1". 

berlaku, dan tiada seorang pun yang berkuasa 
menolak atau menghalangkannya. Oleh itu, orang 
yang meminta supaya 'azab hari itu disegerakan 
merupakan orang yang amat malang sama ada 
individu atau kelompok. 

'Azab hari itu adalah disediakan kepada seluruh 
orang kafir termasuk orang yang meminta agar 'azab 
itu disegerakan. Hari itu berlaku dengan perintah dari 
Allah "yang mempunyai darjah yang maha 
tinggi/' Di dalam surah yang lain diungkap: 



"Yang amat tinggi darjahnya dan mempunyai singgahsana. " 

(Surah Ghafir: 15) 


* * * * * * 


(Pentafsiran ayat-ayat 4 - 7) 

Menjelang Qiamat Jibril Bersama Para Malaikat 
Mengadap Allah 

Selepas kata pembukaan yang memberi kata 
pemutus tentang persoalan 'azab Qiamat, masa 
berlakunya, orang-orang yang akan menerimanya dan 
sumber kuasa tertinggi yang menentukan hari itu, 
maka ia merupakan suatu keputusan tertinggi yang 
tetap terlaksana, tidak dapat ditahan dan dihalang 
lagi, kemudian ayat yang berikut menerangkan 
tentang hari yang akan berlaku 'azab itu yang diminta 
mereka supaya dilaksanakan dengan segera. Hari itu 
sebenarnya amat dekat kepada mereka, tetapi 
penilaian Allah tidak sama dengan penilaian manusia 
dan ukuran-Nya berlainan dengan ukuran mereka: 



"Para malaikat dan roh (Jibril) akan naik mengadap-Nya pada 
hari yang kadar panjangnya ialah lima puluh ribu tahun(4). 
Oleh itu , sabarlah (wahai Muhammad i) dengan kesabaran 
yang elok(5). Sesungguhnya mereka memandang hari itu 
(Qiamat) jauh(6). Sedangkan Kami memandangnya 
dekat (7) 


Menurut pendapat yang terkuat, maksud dari kata- 
kata "Hari" yang disebutkan di dalam ayat ini ialah 
Hari Qiamat kerana cara susunan ayat ini sendiri 
menentukan maksud ini. Pada Hari Qiamat nanti para 
malaikat , dan Jibril akan naik mengadap Allah. 
Maksud kata-kata "ar-Ruh" pula, menurut pendapat 
yang terkuat, ialah Jibril kerana beliau juga dinamakan 
dengan nama ini dalam surah-surah yang lain. Beliau 
disebut khusus selepas para Malaikat kerana 
kedudukannya yang istimewa. Demikianlah juga 
istiadat para malaikat dan Jibril naik mengadap Allah 
pada hari yang khusus disebutkan itu menunjukkan 
betapa penting dan betapa istimewanya urusan hari 
itu. Mereka naik mengadap Allah kerana tugas-tugas 
urusan penting hari itu. Kita tidak mengetahui dan 


kita tidak pula dituntut supaya mengetahui apakah 
tugas-tugas urusan yang penting itu, bagaimana 
caranya para malaikat itu naik mengadap Allah dan ke 
mana mereka naik, kerana semua perkara ini 
merupakan perincian-perincian urusan alam ghaib 
yang tidak mungkin diketahui oleh kita. Cukuplah 
bagi kita merasa di tengah-tengah pemandangan ini 
betapa pentingnya hari itu hingga para malaikat dan 
Jibril sibuk membuat pergerakan-pergerakan yang 
berkaitan dengan tugas-tugas urusan penting hari 
yang agung itu. 



"Para malaikat dan roh (Jibril) akan naik mengadap-Nya pada 
hari yang kadar panjangnya ialah lima puluh ribu tahun "(4) 


Lama Masa Hari Qiamat Mengikut Hitungan 
Tahun Dunia 

Maksud ayat: ^ «-iil c#*** ("Kadar 

panjangnya ialah lima puluh ribu tahun") 

mungkin merupakan satu kiasan betapa panjangnya 
hari itu menurut kebiasaan dan pertuturan orang- 
orang Arab,* dan mungkin pula merupakan satu 
hakikat yang tertentu, iaitu kadar panjang hari itu 
ialah lima puluh ribu tahun mengikut hitungan tahun 
penghuni bumi. Kini untuk memahami hakikat ini 
amat mudah sekali, kerana hari kita di bumi ini adalah 
dikira dari pu-singan bumi di sekeliling dirinya selama 
dua puluh empat jam, di sana terdapat bintang- 
bintang yang pusingannya di sekeliling dirinya 
mengambil masa ribuan kali hari kita, tetapi ini 
tidaklah bermakna bahawa inilah yang dimaksudkan 
dengan lima puluh ribu tahun di dalam ayat ini. Kita 
hanya menyebut hakikat ini untuk memudahkan kita 
memahami perbezaan di antara satu hari dengan satu 
hari yang iain. 

Jika sehari dari hari-hari Allah itu menyamai lima 
puluh ribu tahun, maka 'azab Hari Qiamat mungkin 
dilihat mereka amat jauh, sedangkan di sisi Allah ia 
amat dekat. Kerana, itu Allah menyeru Nabi-Nya 
s.a.w. supaya bersabar dengan kesabaran yang elok 
apabila kaum Musyrikin menggesa supaya 
disegerakan kedatangan hari yang dekat itu dan 
mendustakannya. 



"Oleh itu , sabarlah (wahai Muhammad!) dengan kesabaran 
yang elok(5). Sesungguhnya mereka memandang hari itu 
(Qiamat) jauh(6). Sedangkan Kami memandangnya 
dekat "(7) 

Sabar Satu Keperluan Dalam Perjuangan Da'wah 

Seruan dan bimbingan kepada bersifat sabar tidak 
terpisah dari setiap perjuangan da'wah. Seruan itu 
berulang-ulang dibuat kepada setiap rasul dan kepada 

setiap Mu'min yang mengikut Rasul, kerana ia 
merupakan satu keperluan untuk memikul beban 
tugas da'wah yang berat dan menempuh jalan 
perjuangan yang sukar, juga untuk memelihara jiwa 
para penda'wah supaya sentiasa berada dalam 
keadaan tabah, rela dan terikat dengan matlamat 
yang jauh dan bercita-cita untuk menjangkau ke ufuk 
yang jauh. 

Kesabaran yang elok ialah kesabaran yang tenang 
tenteram, kesabaran yang tidak diseru perasaan- 
perasaan marah dan gelisah dan tidak pula disertai 
rasa ragu-ragu terhadap kebenaran janji Allah. 
Kesabaran orang yang yakin terhadap akibat-akibat, 
kesabaran orang yang rela dengan taqdrr Allah, 
kesabaran orang yang menyedari hikmat di sebalik 
ujian Allah dan kesabaran orang yang sentiasa 
berhubung dengan Allah dan mencari pahala di sisi- 
Nya dari apa sahaja kesusahan yang menimpa dirinya. 

Inilah warna kesabaran yang wajar dipunyai 
penda'wah, kerana da'wah ini adalah da'wah Allah 
dan kepada Allah. Dia tidak mempunyai sesuatu 
habuan dalam da'wah itu dan tidak mempunyai apa 
tujuan peribadi dari da'wah itu. Segala kesusahan 
yang ditempuhi dalam perjuangan da'wah itu adalah 
untuk Sabilullah dan segala yang berlaku kepadanya 
dalam perjuangan da'wah adalah dari urusan Allah. 
Oleh itu, kesabaran yang tenang adalah sesuai 
dengan hakikat ini dan sesuai dengan kesedaran yang 
dirasakan dalam hati nurani. 


Allah selaku Tuanpunya da'wah yang ditentang 
para pendusta, dan selaku Tuanpunya janji yang 
digesakan para pendusta supaya disegerakannya. 
Dialah yang berhak menentukan peristiwa-peristiwa 
dan menentukan waktunya mengikut kebijaksanaan 
dan kehendak pentadbiran-Nya terhadap seluruh 
alam ini, tetapi manusia tidak mengetahui 
perencanaan dan pentadbiran Ilahi itu, kerana itu 
mereka menggesa supaya disegera janji ini, dan 
apabila mereka merasa lambat, mereka mulai meragui 
kebenarannya. Mungkin penda'wah-penda'wah itu 
sendiri merasa gelisah dalam menghadapi keadaan ini 
dan kadang-kadang timbul di dalam hati -mereka cita- 
cita dan keinginan supaya janji itu segera 
dilaksanakan Allah, dan kerana inilah Allah Yang 
Maha Mengetahui mengarah supaya bersabar: 

"Oleh itu , sabarlah (wahai Muhammad!) dengan kesabaran 
yang elok." (5) 


Perintah ini ditujukan kepada Rasulullah s.a.w. 
untuk meneguhkan hatinya dalam menghadapi 
tentangan dan pendustaan, juga untuk menjelaskan 
satu hakikat yang baru iaitu penilaian Allah terhadap 
semua perkara adalah berlainan dari penilaian 
manusia, dan ukuran-ukuran-Nya yang mutlak 
berlainan dari ukuran-ukuran manusia yang kecil: 





yy ^yj 


"Sesungguhnya mereka memandang hari itu (Qiamat) 
jauh(6). Sedangkan Kami memandangnya dekat "(7) 

****** 

(Pentafsiran ayat-ayat 8 - 9) 

Kemudian Al-Qur'an melukiskan pemandangan- 
pemandangan yang akan berlaku pada itu: 



"Pada hari itu langit menjadi (hancur) seperti perak yang 
cair(8). Dan gunung-ganang (berterbangan) seperti bulu- 
buiu. "(9) 

Kata-kata bererti cairan logam yang keruh 
seperti keladak minyak yang mendap. Al-Qur'an 
menjelaskan di berbagai-bagai tempat yang lain 
bahawa pada hari Qiamat ini akan berlaku 
malapetaka alam yang amat besar yang 
mengubahkan kedudukan-kedudukan jirim-jirim di 
alam buana, sifat-sifat dan nisbah-nisbahnya, 
hubungan-hubungan dan pertalian-pertaliannya. 

Di antara kejadian-kejadian malapetaka alam buana 
yang akan berlaku pada hari itu ialah langit menjadi 
seperti logam-logam yang hancur lebur. Ayat-ayat ini 
patutlah diteliti oleh para pengkaji ilmu fizik dan 
astronomi kerana menurut pendapat mereka yang 
kuat, jirim-jirim langit itu adalah tersusun dari logam- 
logam yang lebur hingga ke darjah gas, iaitu 
beberapa peringkat selepas darjah lebur dan cair. 
Mungkin pada hari Qiamat kelak jirim-jirim itu akan 
padam seperti yang diterangkan oleh ayat: 



"Apabila bintang-bintang itu menjadi malap. " 

(Surah at-Takwir: 2) 

Kemudian ia akan sejuk hingga menjadi logam- 
logam yang cair. Ini bererti sifat gasnya yang ada 
sekarang akan berubah. 


(Pentafsiran ayat-ayat 10 - 14) 

Walau bagaimanapun, ini hanya satu kemungkinan 
sahaja yang berguna untuk para pengkaji ilmu-ilmu ini 
menelitinya. Bagi kita, kita hanya berhenti setakat 
keterangan ayat ini sahaja dalam menghayati 
kemusnahan alam yang ngeri, ketika langit hancur 
seperti logam-logam cair yang keruh dan ketika 
gunung-ganang berterbangan seperti bulu-bulu kapas 
yang dibusur, juga menghayati kedahsyatan di sebalik 
pemandangan malapetaka Qiamat yang menguasai 
jiwa manusia yang diungkapkan oleh Al-Qur'an 
dengan ungkapan-ungkapan yang begitu mendalam: 

"Dan kawan akrab tidak menanyakan kawannya(IO). 
Sedangkan mereka melihat satu sama lain. Orang yang 
bersalah bercita-cita jika ia dapat menebuskan dirinya dari 
' azab pada hari itu dengan anak~anaknya(1 1). Dengan isteri 
dan saudaranyafl 2). Dengan keluarganya yang 
melindunginya(13). Dan dengan penghuni-penghuni bumi 
seluruhnya , kemudian (ia mengharapkan) tebusan itu dapat 
menyelamatkannya. "( 14) 

Setiap Orang Hanya Memikirkan Masalah Dirinya 

Manusia pada hari itu masing-masing sibuk dengan 
masalah-masalah dirinya sendiri. Dia tidak mempunyai 
kesempatan memandang keluar dari dirinya dan 
tidak, mempunyai kelapangan untuk memikir 
masalah-masalah orang lain, "Kawan akrab tidak 
menanyakan kawannya." Kedahsyatan malapetaka 
Qiamat itu telah memutuskan segala tali 
perhubungan dan mempenjarakan setiap orang di 
dalam masalah-masalah dirinya masing-masing. 
Mereka tidak menghiraukan satu sama lain walaupun 
mereka melihatkan satu sama lain seolah-olah mereka 
sengaja bersikap begitu. Tetapi apa boleh buat, setiap 
orang masing-masing dengan kerungsingannya, dan 
setiap hati masing-masing dengan urusannya. Tidak 
terlintas dalam hati sahabat yang akrab untuk 
bertanya khabar kawannya atau meminta 
pertolongan darinya. Kesusahan dan ketakutan 
menyelubungi semua orang. 

Bagaimana pula dengan orang yang bersalah? 
Seluruh perasaannya dikongkongi ketakutan hingga 
dia bercita-cita untuk menebuskan dirinya dari 'azab 
hari itu dengan orang-orang yang dekat yang paling 
disayanginya iaitu dengan anak-anaknya, isterinya, 
saudaranya dan keluarganya yang dekat yang selalu 
memberi perlindungan kepadanya, malah kerana 
terlalu ingin menyelamatkan dirinya dia hilang 
perasaan terhadap orang lain hingga dia berangan- 
angan untuk menebuskan dirinya dengan seluruh 
penghuni bumi, kemudian ia mengharapkan tebusan 
itu dapat menyelamatkannya, itulah gambaran 
keinginan yang terharu dan mendesak, gambaran 
perasaan takut yang membingungkan dan gambaran 
cita-cita yang liar untuk melepaskan diri. Itulah 
gambaran yang ditekatkan dengan bunga-bunga 
huru-hara, kesusahan dan ketakutan yang terlukis di 
dalam pengungkapan Al-Qur'an yang menarik. 


****** 


mustahil itu, tiba-tiba dia mendengar pengumuman 
yang memutuskan seluruh harapan dan angan- 
angannya yang palsu itu sebagaimana yang 
didengarkan oleh khalayak ramai mengenai situasi 
Qiamat dan segala apa yang berlaku pada hari itu: 


< uj / ^ 


"Tidak sekali-kali begitu! Sesungguhnya Neraka itu adalah 
api yang bernyala-nyala(1 5). Yang mencabut kulit 
kepala(16). la memanggil mereka yang membelakangi dan 
berpaling (dari keimanan)(1 7). Dan mereka yang 
mengumpulkan harta kekayaan kemudian menyimpan." (1 8) 

Setiap Orang Berangan-angan Menebus Dirinya 

Itulah satu pemandangan yang menerbangkan 
seluruh cahaya harapan hati setelah menjadi bingung 
dalam situasi Qiamat yang penuh derita dan huru- 
hara. "Tidak sekali-kali begitu!" Kata-kata ini menolak 
seluruh harapan dan angan-angan yang mustahil 
untuk menebuskan diri dengan anak-anak, isteri, 
saudara mara, keluarga dan penghuni bumi. 

Neraka Bertindak Seperti Makhluk Yang Hidup 

"Tidak sekali-kali begitu! Sesungguhnya 
Neraka itu api yang bernyala-nyala" yang 
membakar "Yang mencabut kulit kepala" dan kulit 
muka dengan dahsyatnya. Neraka itu amat 
menakutkan laksana hantu raksaksa. Neraka yang 
hidup bernyawa itu turut mengambil bahagian 
menyaksi dan mengazab dengan kemahuannya 


sendiri: 


©235 1 ? © 3jj jj) 

"la memanggil mereka yang membelakangi dan berpaling 
(dari keimanan)(1 7). Dan mereka yang mengumpulkan harta 
kekayaan kemudian menyimpan. "(18) 

Maksudnya, Neraka itu memanggil mereka sebagai- 
mana mereka pernah dipanggil di dunia untuk 
menerima hidayat Allah, tetapi mereka membelakangi 
dan berpaling dari panggilan hidayat itu. Tetapi hari 
ini apabila mereka dipanggil api Neraka mereka tidak 
berdaya lagi untuk membelakangi dan berpaling dari 
panggilannya. Dahulu mereka tidak menghiraukan 
da'wah kerana sibuk dengan urusan mengumpulkan 
harta kekayaan dan menyimpan di dalam peti-petinya, 
tetapi hari ini apabila mereka dipanggil api Neraka, 
mereka tidak berupaya lagi untuk mengabaikan 
panggilannya dan tidak mempunyai harapan lagi 
untuk menebuskan diri mereka walaupun dengan 
seluruh penghuni bumi. 

Gambaran Masyarakat Makkah Yang Kufur ; 

Kejam Dan Tamak 

Surah ini dan surah sebelumnya, juga Surah al- 
Qalam, masing-masing menekankan kecaman 
terhadap sikap manusia yang tidak ingin berbuat 
kebajikan dan tidak berusaha menggalakkan satu 


(Pentafsiran ayat-ayat 15 - 18) 

Tetapi ketika orang yang bersalah itu dilamun 
angan-angan untuk mendapatkan perkara yang 

sama lain untuk memberi makanan kepada fakir 
miskin, juga kecaman terhadap sikap tamak 
mengumpul dan menyimpankan harta kekayaan di 
samping mengecamkan sikap kufur, mendustakan 
da'wah dan melakukan maksiat Penekanan 
sedemikian menunjukkan bahawa da'wah Islam di 
Makkah menghadapi keadaan-keadaan yang khusus, 
iaitu keadaan-keadaan manusia yang bakhil, tamak 
dan haloba, di samping berdegil dengan kekufuran, 
pendustaan dan kesesatan. Kerana inilah kecaman 
dan peringatan terhadap akibat sikap dan perbuatan 
ini perlu diulang-ulangkan, kerana sikap yang seperti 
itu mengakibatkan hukuman 'azab sama seperti 
perbuatan kufur dan syirik terhadap Allah. 

Di dalam surah ini terdapat isyarat-isyarat yang 
menunjukkan kepada pengertian itu. Masyarakat 
Makkah di waktu itu adalah masyarakat yang sibuk 
dengan kegiatan mengumpul harta kekayaan melalui 
perdagangan dan pinjaman-pinjaman berbunga (riba). 
Orang-orang yang menjadi tuan-tuan punya 
perdagangan dan angkatan-angkatan kafilah dalam 
perjalan-perjalanan di musim dingin dan di musim 
panas ialah pembesar-pembesar Quraysy. Di sana 
terdapat gejala-gejala perlumbaan dan pertandingan 
sengit untuk mendapat kekayaan, juga gejala-gejala 
kekikiran dan kebakhilan yang menyebabkan 
golongan miskin dan anak-anak yatim, hidup dalam 
kesusahan dan penderitaan. Kerana itulah Al-Qur'an 
berkali-kali menyentuh perkara ini dan berkali-kali 
memberi amaran, malah Al-Qur'an terus menerus 
mengubati penyakit kikir dan bakhil ini dan terus 
menerus menyerang penyakit itu di dalam lubuk hati 
manusia sebelum dan sesudah negeri Makkah 
ditakluk oleh Rasulullah s.a.w. Ini adalah jelas kepada 
siapa yang mengikui ayat-ayat yang mengandungi 
amaran-amaran dan peringatan-peringatan Allah 
terhadap perbuatan-perbuatan makan riba, makan 
harta orang lain dengan cara yang salah dan makan 
harta anak yatim di luar batas yang wajar atau secara 
tergesa-gesa sebelum mereka meningkat dewasa. 
Juga amaran terhadap perbuatan zalim kepada anak- 
anak gadis yang yatim dan perbuatan memaksa 
mereka menerima perkahwinan yang zalim kerana 
tamakkan harta kekayaan yang diwarisi mereka, juga 
amaran terhadap perbuatan meng-herdikkan 
peminta-peminta, perbuatan bertindak kejam 
terhadap anak-anak yatim dan perbuatan 
membiarkan orang-orang miskin hidup menderita dan 
sebagainya dari perbuatan-perbuatan yang diberi 
kecaman-kecaman dan amaran-amaran keras yang 
berturut-turut yang benar-benar menggambarkan 
sifat-sifat masyarakat Makkah di waktu itu. Amaran- 
amaran itu di samping merupakan bimbingan dan 
arahan-arahan yang tetap untuk mengubati jiwa 
manusia di mana-mana masyarakat sekalipun, kerana 
perasaan kasihkan harta, tamakkan kekayaan, bakhil 
mendermakannya, keinginan mengumpul dan 
menyimpan harta merupakan penyakit berat yang 
mencengkam hati manusia. Usaha untuk 
membebaskan manusia dari cengkaman penyakit ini 


memerlukan perjuangan yang berterusan dan 
pengubatan yang berpanjangan. 


Kini setelah selesai menggambarkan keadaan- 
keadaan huru-hara yang menakutkan di dalam 
pemandangan-pemandangan Hari Qiamat dan 'azab 
keseksaannya, Al-Qur'an beralih kepada 
menggambarkan hakikat jiwa manusia yang beriman 
dan tidak beriman dalam menghadapi kesusahan dan 
kesenangan, dan menerangkan kesudahan orang- 
orang Mu'min dan kesudahan orang-orang kafir yang 
berdosa. Lihat ayat 19-35; 



(fp (p 

©o 



Gambaran manusia yang kosong dari iman seperti 
yang dilukiskan oleh Al-Qur'an (dalam ayat-ayat ini) 
adalah satu gambaran yang amat tepat dan seni, la 
menggambarkan siat-sifat semulajadi manusia iaitu 
sifat-sifat yang tidak dapat dihindari melainkan 

dengan pertolongan keimanan yang 
menghubungkannya dengan Allah sebagai sumber 
ketenteraman yang dapat memeliharanya dari 
kegelisahan ketika menghadapi kesusahan, dan dapat 
memeliharanya dari kekikiran ketika ia memiliki 
kekayaan dan kesenangan. 

****** 


(Pentafsiran ayat-ayat 19-21) 



"Sesungguhnya manusia itu diciptakan dengan tabi'at cepat 
gelisah(19). Apabila dia disentuh kemusnahan dia menjadi 
amat cemas(20). Dan apabila dia disentuh kesenangan dia 
menjadi amat kikir. "(2 1) 

Mengapa Insan Dikongkong Perasaan Gelisah 
Dan Tabi'at Kikir 

Tiga ayat yang pendek ini memberi gambaran yang 
sungguh hidup, la menggambarkan manusia yang 
amat gelisah dan cemas bila disentuh kesusahan, 
seolah-olah kesusahan itu akan terus 
mencengkaminya buat selama-lamanya. Tiada lagi 
jalan keluar, tiada lagi perubahan yang dapat diharap 
dari Allah, kerana itu ia terus dimakan kegelisahan 
dan dikoyak-koyakkan oleh kecemasan. Semuanya ini 
berpunca kerana dia tidak berlindung pada tempat 
yang kukuh yang dapat mengotakan keazamannya 
dan dapat menggantungkan harapannya, la 
menggambarkan manusia yang kikir dan bakhil 
apabila ia mendapat kekayaan dan kesenangan. Dia 
mengira bahawa kekayaan dan kesenangan itu adalah 
semata-mata dari hasil usaha dan penat jerihnya 
kerana itu dia merasa begitu bakhil untuk 
ditumpahkannya kepada orang lain dan terus 
menyimpankan kekayaan itu untuk keni'matan dirinya 
sahaja. Kini dia menjadi hamba dan tawanan harta 
kekayaannya kerana dia tidak memahami hakikat 
rezeki dan hakikat peranannya di dalam rezeki itu. Dia 
tidak mengharapkan sesuatu yang lebih baik dari 
Allah kerana dia telah putus dari Allah dan hatinya 
kosong dari Aliah. Di dalam menghadapi dua keadaan 
ini, dia selama-lamanya gelisah dan cemas iaitu 
gelisah dan cemas terhadap kesusahan, dan gelisah 
dan cemas terhadap harta kekayaannya, itulah, 
gambaran manusia yang sungguh malang dan 
menderita apabila hatinya kosong dari iman. 

Keimanan Adalah Sikap Jiwa , Cara Hidup Dan Kefahaman 
Yang Syumul 

Dari sini jelaslah bahawa keimanan kepada Allah itu 
merupakan satu persoalan yang amat besar dalam 
kehidupan manusia. Keimanan bukannya kata-kata 
yang diucap dan bukannya lambang-lambang ibadat 
yang dilaksanakan, malah keimanan adalah satu 
keadaan atau sikap jiwa dan satu cara hidup dan satu 
kefahaman lengkap terhadap nilai-nilai, peristiwa- 
peristiwa dan keadaan-keadaan. Apabila hati manusia 
kosong dari teras keimanan itu, dia akan menjadi 


goyang dan goyah, dia akan dipermain-mainkan 
angin seperti bulu, dia sentiasa dilambung gelisah dan 
takut sama ada ditimpa kesusahan atau mendapat 
kekayaan dan kesenangan. Tetapi apabila hatinya 
dipenuhi iman, dia berada dalam ketenangan dan 
ketenteraman kerana dia berhubung rapat dengan 
Allah yang menentukan segala peristiwa dan 
keadaan. Dia tenang menerima taqdir-taqdir Allah, 
dia sedar terhadap rahmat dan kasihan belas Allah, 
dia menghargai ujian Allah, dia sentiasa 
mengharapkan pertolongan Allah untuk 
mendapatkan jalan keluar dari kesusahan yang 
dihadapinya. Dia membuat kebajikan dengan niat 
yang ikhlas kepada Allah, kerana dia sedar bahawa 
apa yang dibelanjakannya adalah dari rezeki yang 
dikurniai Allah, dan yakin bahawa dia akan diberi 
ganjaran yang baik terhadap perbelanjaan yang 
dikorbankan untuk Sabilullah sama ada di dunia atau 
di Akhirat. Keimanan mengeluarkan hasil yang 
menguntungkan di dunia sebelum seseorang itu 
mendapat balasan yang baik di Akhirat. Hasil 
keuntungannya di dunia terlaksana dalam bentuk 
meni'mati ketenangan, ketenteraman, kemantapan 
dan kestabilan di sepanjang pengembaraan hidup 
dunia. 

****** 

(Pentafsiran ayat-ayat 22-26) 

Kemudian Al-Qur'an menerangkan sifat orang- 
orang Mu'min yang dikecualikan dari menjadi korban 
kegelisahan: 



"Kecuali mereka yang mendirikan solat(22). Yang tekun 
mengerjakan solat mereka. "(23) 

Sifat Solat Yang Menjadi Penawar Kegelisahan 

Ibadat solat selain dari menjadi rukun Islam dan 
tanda keimanan, ia juga merupakan sarana 
perhubungan dengan Allah dan sarana mencari 
bekalan kekuatan dari-Nya. Solat 

merupakan pernyataan dari perhambaan yang 
tulen, di mana terserlah, maqam Rububiyah dan 
maqam Ubudiyah dalam bentuk yang tertentu dan 
sifat " Yang tekun mengerjakan solat mereka " 
memberi gambaran solat yang didirikan dengan tetap 
dan berterusan, iaitu solat yang tidak diputuskan oleh 
ketinggalan, kecuaian dan kemalasan, solat yang 
membuat perhubungan yang terus menerus dengan 
Allah tanpa putus-putus. Kebiasaan Rasulullah s.a.w. 
apabila beliau mengerjakan sesuatu ibadat, beliau 
akan mengerjakan dengan tekun. Sabdanya: 

Sesungguhnya amalan yang paling disukai Allah S.W.T ialah 
amalan yang dikerjakan dengan tekun sekalipun sedikit " 2 

Tujuannya supaya amalan ibadat mempunyai sifat- 
sifat yang tenteram, mantap, tekun dan tetap dalam 
perhubungan dengan Allah sesuai dengan 
kehormatan perhubungan itu sendiri bukannya suatu 
amalan main-mainan yang kadang-kadang dikerjakan 
dan kadang-kadang ditinggalkan mengikut selera. 



"Dan mereka yang memperuntukkan sebahagian yang 
tertentu dari harta kekayaan mereka(24). Untuk orang yang 
meminta pertolongan, dan orang yang susah." (25) 

Penawar Untuk Mengubati Penyakit Bakhil 

Yang dimaksudkan dengan peruntukan itu secara 
khususnya ialah zakat dan sedekah-sedekah yang 
tertentu kadarnya. Peruntukan ini merupakan suatu 
hak atau kewajipan di dalam harta kekayaan orang- 
orang Mu'min. Atau mungkin pula tujuannya lebih 
luas dan lebih besar dari ini lagi, iaitu mereka 
memperuntukkan sebahagian tertentu dari harta 
kekayaan mereka dengan kesedaran sebagai hak 
orang yang meminta bantuan dan orang-orang yang 
susah. Dengan ini mereka dapat membebaskan diri 
mereka dari sifat kikir dan tamak di samping 
membuat setiap yang berada merasa berkewajipan 
membantu yang tidak berada. Maksud "Orang yang 
meminta" ialah orang yang meminta bantuan dan 
pertolongan dan maksud "Orang susah" ialah orang 
yang susah, tetapi tidak menyatakan kesusahannya 
kepada orang lain dan tidak meminta pertolongan 
dari mereka atau orang yang susah kerana ditimpa 
bencana-bencana alam, tetapi dia menanggung 
kesusahan itu tanpa meminta bantuan orang lain. 

Kesedaran bahawa orang-orang yang berada di 
dalam kesusahan itu mempunyai hak di dalam harta 
kekayaan seseorang Mu'min merupakan kesedaran 
terhadap ni'mat kesenangan yang dikurniakan Allah 
kepadanya dan kesedaran terhadap hubungan 
insaniyah sesama manusia di samping pembebasan 
diri dari belenggu tamak haloba. Sekaligus itu juga ia 
merupakan jaminan keselamatan sosial untuk 
memelihara perpaduan dan kerjasama umat Muslimin 
seluruhnya. Oleh itu, fardhu zakat mempunyai 
berbagai-bagai tujuan baik dalam alam dhamir 
mahupun dalam alam kenyataan, la disebut di sini 
sebagai salah satu dari sifat-sifat orang yang beriman 
dan salah satu dari siri perubatan untuk 
menghapuskan penyakit kikir dan tamak. 


2 Dari Hadith Aisyah. Dikeluarkan oleh Enam Pengumpul 
Hadith. 



"Dan mereka membenarkan hari balasan. "(26) 

Kesan Dari Kepercayaan Kepada Akhirat Dalam Cara 
Berfikir Seseorang 

Sifat ini mempunyai hubungan secara langsung 
dengan pokok pembicaraan surah ini. la merupakan 
sifat orang yang beriman, kerana kepercayaan kepada 
Hari Balasan adalah separuh dari keimanan, ia 
mempunyai implikasi positif dalam cara hidup 
seseorang baik dari segi kesedaran jiwanya mahupun 
dari segi pembawaan tingkah lakunya. Neraca di 
tangan orang yang beriman kepada Hari Balasan 
berlainan dari neraca di tangan orang yang 
mendustakan hari itu atau orang yang ragu-ragu 
terhadapnya, iaitu neraca hidup, nilai-nilai, amalan- 
amalan dan peristiwa-peristiwa. Orang yang beriman 
kepada Hari Balasan bekerja dan beramal dengan 
berpedomankan neraca samawi bukan neraca bumi 
dan dengan memperhitungkan hisab Akhirat bukan 
memperhitungkan hisab dunia. Dia menerima 
peristiwa-peristiwa di dunia sama ada baik atau buruk 
dan memperhitungkannya sebagai pendahuluan- 
pendahuluan sahaja sedangkan hasil-hasilnya yang 
sebenar yang akan diterimanya ialah di alam Akhirat, 
dan justeru itu dia hanya mengira hasil-hasil yang 
diharapkannya di Akhirat sahaja apabila ia 
menimbang dan menilaikan peristiwa-peristiwa itu. 
Tetapi orang yang tidak beriman kepada Hari Balasan 
memperhitungkan segala sesuatu mengikut apa yang 
berlaku kepadanya dalam kehidupan dunia yang 
pendek dan terbatas ini di mana dia bergerak dalam 
perbatasan-perbatasan bumi dan umurnya yang 
pendek ini sahaja, kerana itulah perhitungannya 
berlainan dan hasil pertimbangannya juga berlainan 
dan akhirnya ia mendapat hasil-hasil pertimbangan 
yang salah di samping terkepung di ruang tempat dan 
ruang zaman yang terbatas. Orang yang tidak 
beriman kepada Hari Balasan adalah seorang yang 
malang, terseksa dan gelisah kerana segala apa yang 
berlaku kepadanya dalam kehidupan dunia yang 
menjadi tumpuan perhatian, perhitungan dan 
penilaiannya itu kadang-kadang tidak 
menyenangkannya, kadang-kadang tidak adil dan 
kadang-kadang tidak rasional selama ia tidak 
menambahkannya dengan perhitungan nilai-nilai 
hidup Akhirat yang lebih besar dan kekal. Itulah 
punca keseksaan jiwa mereka yang tidak membuat 
perhitungan alam Akhirat atau punca keseksaan 
orang lain yang hidup di sekelilingnya. Dia tidak dapat 
menjalani hidup yang mulia dengan jujur jika ia tidak 
dapat melihat balasannya yang jelas di bumi ini. 
Kerana itulah kepercayaan kepada hari Akhirat 
merupakan separuh dari keimanan yang menjadi asas 
sistem hidup Islamiyah, 

(Pentafsiran ayat-ayat 27-28) 

^ ^ ^ A'C' 

®oyOu^M>j uUeo^Oj^ 

"Dan mereka yang takut kepada 'azab Tuhan mereka (27). 
Kerana sesungguhnya 'azab Tuhan mereka tidak wajar 
dirasakan aman . " (28) 

Sifat Peka Dan Takut Kepada Balasan Allah 

Ini satu lagi darjah di sebalik kepercayaan kepada 
hari balasan iaitu darjah wujudnya perasaan yang 
peka, waspada dan hati-hati, darjah merasa taksir dan 
tidak sempurna melakukan keta'atan kepada Allah 
walaupun ia banyak mengerjakan amal ibadat, darjah 
wujudnya perasaan takut terpesong dari jalan Allah 
dan mendapat balasan seksanya pada bila-bila waktu 
dan darjah wujudnya perasaan yang sentiasa 
mengharapkan perlindungan dan pemeliharaan dari 
Allah. 

Rasulullah s.a.w., walaupun beliau diutuskan Allah, 
walaupun beliau tahu bahawa beliau telah dipilih dan 
dipeliharakan Allah, namun beliau sentiasa takut 
kepada 'azab Allah, kerana beliau yakin bahawa 
amalannya sahaja tidak dapat melindunginya dan 
tidak dapat memasukkannya ke dalam Syurga 
melainkan dengan limpah kurnia dan rahmat dari 
Allah. Beliau telah bersabda kepada sahabatnya: 

J U cJl Vj : I jili t aJ L tP Ijlp-1 

oj! ^1 Vj UI : JIS ? AjI 

"Amalan seseorang itu tidak akan dapat memasukkannya ke 
dalam Syurga." Lalu mereka berkata: "Walaupun anda 
sendiri, wahai Rasulullah?" Jawab beliau: "Ya. Walaupun aku 
sendiri kecuali Allah lindungiku dengan rahmat-Nya. " 

(Diriwayatkan al-Bukhari, Muslim dan an-Nasa'i) 

Firman-Nya yang berikut: 

©P y U 39 ^45 CjJ&di 

"Kerana sesungguhnya 'azab Tuhan mereka tidak wajar 
dirasakan aman" (28) 

menyarankan supaya adanya kepekaan yang 
berterusan, tidak lalai walau sesa'at pun. Kadang- 
kadang maksiat-maksiat yang mewajibkan 'azab Allah 
itu berlaku di sa'at kelalaian dan menyebabkan 
seseorang itu mendapat 'azab. Allah hanya menuntut 
supaya manusia selalu berwaspada dan peka, dan 
andainya dalam kewaspadaan itu ia dikalahkan juga 
oleh kelemahan-kelemahannya, maka rahmat Allah 
tetap terbuka luas dan keampunan-Nya tetap hadir 
menunggunya, kerana pintu taubat tidak berkunci. 
Inilah asas pertimbangan dalam Islam di antara 
kelalaian dan kegelisahan. Islam bukan kelalaian dan 
bukan pula kegelisahan. Kedudukan hati yang 
sentiasa berhubung dengan Allah tetap berwaspada 
dan menaruh harapan kepada Allah, tetap takut dan 


inginkan keampunan Allah dan tetap yakin kepada 
rahmat-Nya pada setiap keadaan. 

****** 


(Pentafsiran ayat-ayat 29-31) 



"Dan mereka yang memelihara anggota kelamin mereka 
(29). Melainkan dengan isteri-isteri mereka atau hamba- 
hamba yang dimiliki mereka , maka sesungguhnya mereka 
tidak tercela(30). Oleh itu , siapa yang mencari keni'matan 
(seks) melebihi batas itu , maka mereka adalah pelampau- 
pelampau."(31) 

Dasar Hubungan Seks Yang Halal 

Ayat ini menyarankan kebersihan diri dan 
kebersihan kelompok Muslimin. Islam mahukan 
sebuah masyarakat yang bersih, suci, jelas dan terang 
iaitu sebuah masyarakat yang dapat dilaksanakan 
segala fungsinya yang terpenting, sebuah masyarakat 
yang memenuhi keinginan semulajadi, tetapi bukan 
dengan cara melulu yang menepikan perasaan malu 
dan aib dan bukan dengan putarbelit yang 
membunuh sifat terus terang yang bersih, sebuah 
masyarakat yang berasaskan kekeluargaan yang halal, 
kukuh dan berasaskan rumahtangga yang terang iaitu 
masyarakat yang setiap anak mengenal bapanya dan 
tidak malu ia dilahirkan ke dunia, bukan kerana sifat 
malu telah tercabut dari muka dan hati, tetapi kerana 
hubungan kelamin dalam masyarakat itu dilakukan 
dengan asas yang suci, terang, terikat dalam 
hubungan perkahwinan yang panjang masanya dan 
bermatlamat untuk memenuhi kewajipan 
insaniyahnya dan kewajipan kemasyarakatan, bukan 
semata-mata untuk memuaskan hawa nafsu 

kebinatangan dan keinginan seks. 

Kerana itulah Al-Qur'an menyebut di antara sifat- 
sifat Mu'min dalam surah ini ialah: 




"Dan mereka yang memelihara anggota kelamin mereka 
(29). Melainkan dengan isteri-isteri mereka atau hamba- 
hamba yang dimiliki mereka , maka sesungguhnya mereka 
tidak tercela(30). Oleh itu , siapa yang mencari keni'matan 
(seks) melebihi batas itu , maka mereka adalah pelampau- 
.pelampau."(31) 

Wanita-wanita Yang Dijadikan Abdi 


Ayat ini menjelaskan kebersihan hubungan dengan 
isteri-isteri dan hamba-hamba sahaya yang dimiliki 
dan wujud dengan satu sebab yang halal. Satu- 
satunya sebab yang halal yang diakui oleh Islam ialah 
wanita-wanita itu ditawan di dalam peperangan 
Sabiiullah iaitu satu-satunya peperangan yang 
dibenarkan oleh Islam. Nasnya yang menjadi dasar 
hukum tawanan itu adalah tersebut di dalam Surah 



" 'Apabila kamu bertempur dengan orang-orang kafir ; maka 
hendaklah kamu pancungkan leher mereka sehingga apabila 
kamu telah dapat menghalangkan mereka maka hendaklah 
kamu (tawankan mereka) dan ikatkan mereka dan setelah 
itu bolehlah kamu bebaskan mereka atau menerima tebusan 
sehingga peperangan itu berhenti." 

(Surah Muhammad: 4) 


Tetapi kadang-kadang setengah-setengah tawanan 
itu tertinggal iaitu tidak dibebas dan tidak dibayar 
tebusan kerana sebab-sebab yang wujud pada masa 
itu, maka mereka dikira sebagai hamba sahaya jika 
pihak musuh memperhambakan tawanan-tawanan 
Islam dengan apa sahaja bentuk perhambaan 
walaupun mereka tidak menamakannya dengan 
nama perhambaan. Ketika inilah sahaja Islam 
mengharuskan wanita-wanita hamba yang tertawan 
itu disetubuhi oleh tuanmasnya sahaja. Di samping itu 
Islam menjadikan pembebasan mereka bergantung 
kepada berbagai-bagai cara yang disyarakkan untuk 
menghapuskan perhambaan itu. Islam tetap 
berpegang teguh dengan dasarnya yang terang dan 
bersih. Islam tidak membiarkan tawanan-tawanan 
wanita dalam percampuran seks yang kotor dan 
bebas tanpa peraturan seperti yang berlaku kepada 
tawanan-tawanan wanita di dalam peperangan- 
peperangan zaman dahulu dan sekarang, islam tidak 
menyamar-nyamar dan tidak berbelit-belit dengan 
menamakan wanita-wanita itu sebagai wanita-wanita 
merdeka sedangkan mereka sebenarnya hamba 
sahaya. ^ 

"Oleh itu siapa yang mencari keni'matan (seks) melebihi 
batas itu , maka mereka adalah peiampau-peiampau. "(3 1) 


Dengan ayat ini Islam menutup pintu kepada segala 
kekotoran seks baik dalam apa bentuk sekalipun 
melainkan melalui dua saluran yang terang itu sahaja. 
Islam tidak memandang kotor kepada fungsi seks 
semulajadi, ia hanya memandang kotor kepada 
penyelewengan-penyelewengannya sahaja, kerana 
islam bersih, terang dan lurus. 


(Pentafsiran ayat-ayat 32 - 33] 

Menepati Janji Dan Memelihara Amanah Sifat 
Utama Mu'minin 

"Dan mereka yang memelihara amanah-amanah dan janji- 
janji mereka . "(32) 

Ayat ini merupakan asas-asas akhlak dan di atas 
asas-asas inilah Islam menegakkan peraturan 
masyarakatnya. Pemeliharaan amanah-amanah dan 
janji-janji itu adalah- bermula dari pemeliharaan 
amanah agung yang ditawarkan Allah kepada langit 
dan bumi, kemudian kedua-duanya enggan dan takut 
untuk memikulkannya kecuali manusia sahaja yang 
sanggup memikulnya, iaitu amanah 'aqidah dan 
kesanggupan menjunjungkannya dengan penuh 
kejujuran dan dengan penuh kerelaan hati bukannya 
dengan terpaksa. Pemeliharaan janji-janji itu juga lahir 
dari pemeliharaan janji manusia yang pertama semasa 
mereka masih berada dalam sulbi-sulbi, di mana 
mereka mengaku bahawa Allah itulah Tuhan mereka 
Yang Maha Esa. Malah dari pemeliharaan amanah- 
amanah dan janji-janji inilah lahirnya pemeliharaan 
segala amanah dan janji di dalam semua mu'amalah 
dalam kehidupan dunia. Islam amat menekankan 
pemeliharaan amanah dan janji dan mengulang- 
ngulangkan saranannya dengan tegas supaya 
masyarakat dapat dibangunkan di atas asas-asas 
akhlak dan kepercayaan yang kukuh. Islam 
menjadikan sifat memelihara amanah dan janji 
sebagai sifat jiwa yang beriman sebagaimana Islam 
jadikan sifat mengkhianati amanah dan memungkiri 
janji itu sebagai sifat jiwa yang munafiq dan kafir. 
Hakikat ini dijelaskan di berbagai-bagai tempat di 
dalam Al-Qur'an dan as-Sunnah. Ini tidak syak lagi 
menunjukkan betapa pentingnya sifat ini dalam tradisi 
Islam. 



" Dan mereka yang memberi kesaksian dengan jujur."(33) 

Kesediaan Menjadi Saksi Yang Benar 

Allah telah menghubungkan kewajipan memberi 
kesaksian itu dengan berbagai-bagai hak, malah Allah 
hubungkannya dengan hukum-hukum hudud Allah 
yang dijalankan dengan berdasarkan kesaksian, 
kerana itulah Allah menekankan kewajipan memberi 
kesaksian dan mengingatkan mereka supaya jangan 
mengelak diri dari kewajipan itu, dan jangan 
menyembunyikan kesaksian itu ketika diadakan 
perbicaraan. Kewajipan memberi kesaksian ialah 
memberi keterangan dengan benar tanpa berat 
sebelah dan tanpa pemesongan. Allah jadikan 
pemberian kesaksian itu mempunyai hubungan yang 
rapat dengan keta'atan kepada-Nya. Firman-Nya: 

"Dan tunaikanlah kesaksian Itu kerana Allah." 

(Surah at-Talaq: 2) 

Di dalam surah ini Allah jadikan sifat kesediaan 
memberi kesaksian sebagai salah satu dari sifat-sifat 
orang Mu'min dan salah satu dari amanah-amanah 
yang wajib dipelihara. Ia disebutkan khusus di dalam 
surah ini untuk menunjukkan betapa pentingnya sifat 
itu. 

Jika mendirikan solat disebut oleh Al-Qur'an di per- 
mulaan ayat sebagai sifat pertama orang yang 
beriman, maka Ai~Qur'an juga menyebutkan solat 
sekali lagi pada akhir ayat. 

****** 


berkumpul mengerumuni Rasulullah s.a.w. yang 
sedang membaca Al-Qur'an. Mereka datang berpuak- 
puak mengelilingi beliau. Lalu Allah kecamkan 
kedatangan dan perhimpunan mereka yang terburu- 
buru itu kerana perhimpunan itu bukan bertujuan 
untuk mencari hidayat dari bacaan Rasulullah s.a.w. 
yang didengar oleh mereka: 






"Mengapakah orang-orang yang kafir Itu tergesa-gesa 
menuju ke arahmu?(36). Berpuak-puak dari kanan dan 
kiri?"(37) 


(Pentafsiran ayat-ayat 34-35) 

Konsep Mendirikan Solat Dengan Tekun Berlainan Dari 
Konsep Memelihara Solat 



"Dan mereka yang memelihara solat mereka. "(34) 

Sifat memelihara solat berlainan dengan sifat tekun 
mengerjakan solat yang disebutkan di awal sifat-sifat 
orang yang beriman itu, kerana memelihara solat 
bererti memelihara waktu-waktunya, memelihara 
segala yang fardhu dan segala yang sunat, 
memelihara segala sunat hai'ahnya dan memelihara 
roh solat ketika mendirikannya. Oleh itu, mereka tidak 
mengabai dan mencuaikan solat kerana malas dan 
tidak pula mensia-siakan solat dengan 
mengerjakannya tanpa mengikut peraturan- 
peraturannya yang sempurna. Persoalan solat yang 
disebutkan di awal dan di akhir ayat menyarankan 
agar solat diberi perhatian yang berat, dan dengan 
ayat ini berakhirlah penjelasan tentang sifat-sifat 
orang yang beriman. 

Kemudian ia menjelaskan kesudahan golongan 
orang-orang Mu'min sesudah menjelaskan kesudahan 
golongan orang-orang kafir sebelum ini: 



"Mereka semuanya akan dimuliakan di dalam syurga- 
syurga. "(35) 

Ayat yang pendek ini mengumpulkan dua jenis 
ni'mat iaitu ni'mat fizikal dan ni'mat rohaniyah yang 
dini'mati mereka dalam Syurga. Mereka juga akan 
mendapat penghormatan di samping mendapat 
kelazatan ni'mat fizikal sebagai balasan terhadap budi 
pekerti mereka yang luhur yang menjadi ciri-ciri 
orang-orang yang beriman. 

****** 


(Pentafsiran ayat-ayat 36 - 39) 

Perhimpunan Yang Bermotif Jahat 

Kemudian Al-Qur'an menayangkan pula salah satu 
dari pemandangan da'wah di Makkah yang 
menunjukkan kaum Musyrikin tergesa-gesa 


. Ayat ini secara mengejek menyatakan kehairanan 
terhadap pergerakan dan perhimpunan mereka yang 
sedemikian rupa sambil mempersoalkan tujuannya. 
Mereka datang dengan langkah-langkah yang cepat 
menuju ke tempat Rasuliullah s.a.w. bukan untuk 
mendengar dan mencari hidayat, tetapi semata-mata 
untuk menonton dengan perasaan pelik dan aneh, 
dan setelah itu mereka bersurai dan berkumpul di 
sana sini seraya berbisik-bisik untuk merancangkan 
tindakan-tindakan jahat dan untuk menjawab 
bidasan-bidasan Al-Qur'an yang didengar mereka. 


Mengapa mereka berbuat demikian? 

5 . 







\ 


"Apakah setiap orang dari mereka ingin dimasukkan ke 
dalam Syurga ? "(38) 


Pada hal apa yang dilakukan mereka tidak akan 
membawa mereka ke Syurga, malah akan membawa 
mereka ke Neraka tempat kediaman sekalian orang 
yang berdosa, atau apakah mereka menyangka 
bahawa diri mereka merupakan sesuatu yang sangat 
mulia di sisi Aliah sedangkan mereka tidak beriman 
kepada-Nya dan melakukan penindasan-penindasan 
terhadap Rasul-Nya? Mereka mendengar Al-Qur'an 
tetapi secara rahsia mereka merancangkan tipu 
muslihat yang jahat. Adakah mereka fikir dengan 
perbuatan-perbuatan itu mereka berhak untuk 
memasuki Syurga dengan anggapan kerana mereka 
mempunyai nilai yang tinggi di sisi Allah? 




"Tidak sekali-kali begitu I Sesungguhnya Kami ciptakan 
mereka dari bahan yang mereka ketahui. "(39) 


Ya! Mereka memang tahu dari bahan apakah 
mereka diciptakan. Mereka memang tahu bahawa 
mereka diciptakan dari air mani yang hina. Ungkapan 
Al-Qur'an yang indah memberi satu cubitan yang 
amat mendalam dan menyapu bersih segala perasaan 
sombong mereka dan menghapuskan segala 
keangkuhan mereka tanpa mengeluarkan sepatah 
kata kesat atau satu ungkapan tajam yang melukakan 
hati. Isyarat yang sekilas itu telah menggambarkan 
kehinaan, kekerdilan dan kemurahan nilai mereka 

dengan gambaran yang paling sempurna. Bagaimana 
mereka bercita-cita hendak masuk Syurga yang penuh 
ni'mat sedangkan mereka tidak beriman kepada Allah 
dan bertindak jahat? Mereka telah diciptakan dari 
bahan yang mereka tahu. Mereka begitu rendah dan 
hina di sisi Allah untuk menunjukkan keberanian dan 
kebebasan mereka terhadap Allah dan untuk 
mengubahkan undang-undang-Nya yang adil yang 
membalas dengan Neraka dari Syurga itu. 

* * * * 'k 'k 


(Pentafsiran ayat-ayat 40 - 41) 

Allah Berkuasa Menukarkan Satu Kaum Dengan Satu 
Kaum Yang Lebih Baik 

Untuk terus memperkecil-kecilkan mereka dan 
menumbangkan keangkuhan mereka, Allah 
menjelaskan bahawa Dia berkuasa menjadikan kaum 
yang lebih baik dari mereka dan mereka tidak akan 
dapat melemahkan Allah hingga mereka dapat 
menghindarkan diri dari menerima balasan pedih 
yang wajar untuk mereka: 



" Oleh itu , Aku tidak perlu bersumpah denganTuhan yang 
memiliki arah-arah Timur dan arah-arah Barat, bahawa 
sesungguhnya Kami amat berkuasa(40). Untuk 
menggantikan mereka dengan umat yang lebih baik dari 
mereka dan Kami tidak sekali-kali dapat dilemahkan. "(4 1) 

Perkara ini tidak memerlukan sumpah tetapi 
pernyataan Al-Qur'an yang menyebut arah-arah Timur 
dan arah-arah Barat membayangkan keagungan Allah 
Tuhan Pencipta. Arah-arah Timur dan arah-arah Barat 
mungkin dimaksudkan dengan arah-arah terbit 
terbenamnya bintang-bintang di angkasa raya yang 
amat luas itu, dan mungkin juga dimaksudkan 
dengan pusingan terbit dan terbenamnya matahari 
yang bersilih ganti di bumi di setiap sa'at, kerana 
dalam setiap sa'at bumi berpusing di sekeliling dirinya 
di hadapan matahari, maka setiap sa'at yang sama 
muncul arah Timur dan hilang arah Barat. 

Walau apa sahaja maksud dari arah-arah Timur dan 
arah-arah Barat itu namun ia tetap mengilhamkan 
kepada hati betapa besarnya alam ini dan betapa 
agungnya Allah yang menciptakan alam ini. Oleh itu, 
adakah makhluk-makhluk yang dijadikan dari bahan 
hina yang diketahui mereka itu memerlukan kepada 
sumpah dengan nama Tuhan yang memiliki arah-arah 
Timur dan arah-arah Barat untuk menegaskan kepada 
mereka bahawa Allah itu berkuasa menjadikan umat 
yang lebih baik dari mereka dan bahawa mereka tidak 
akan dapat melarikan diri dari hukuman yang telah 
ditetapkan kepada mereka. 

■k ic ic 'k ic ic 


(Pentafsiran ayat-ayat 42 - 44) 


Orang-orang Kafir Menemui Kesudahan Hidup 
Mereka Yang Malang 

Setelah menggambarkan kedahsyatan 'azab pada 
hari balasan di mana terserlah kemuliaan orang-orang 
yang beriman yang dikurniakan berbagai-bagai ni'mat 
dan terserlah kehinaan kedudukan orang-orang kafir, 
maka ayat-ayat yang berikut ditujukan pula kepada 
Rasulullah s.a.w. supaya meninggalkan orang-orang 
yang kafir itu menemui hari dan 'azab yang telah 
dijanjikan kepada mereka, dan melukiskan satu 
pemandangan yang menggambarkan keadaan 
mereka yang malang itu: 



" Biarkanlah mereka mengharungi kebatilan dan bermain- 
main sehingga mereka menemui hari mereka yang telah 
dijanjikan kepada mereka(42). laitu hari mereka keluar dari 
kubur dengan tergesa-gesa seolah-olah mereka menuju 
kepada berhala-berhala yang disembahkan mereka(43). 
Sedangkan mata mereka tunduk kuyu diselubungi kehinaan. 
Itulah hari yang telah dijanjikan kepada mereka "(44) 

Ayat ini memperkecilkan keadaan mereka dan 
mengancam mereka dengan 'azab dan keseksaan 
yang menimbulkan ketakutan. Pemandangan 
pergerakan dan keadaan mereka pada hari itu 
memang mengerikan. Gaya ungkapan ayat itu sendiri 
mengandungi ejekan dan penghinaan yang setimpal 
dengan sifat mereka yang angkuh dan sombong 
dengan pangkat kedudukan mereka. 


Mereka yang keluar dari kubur itu masing-masing 
berjalan dengan langkah-langkah yang cepat seolah- 
olah hendak pergi ke tempat berhala-berhala yang 
disembah mereka. Ungkapan ini merupakan satu 
ejekan yang sesuai dengan keadaan mereka dalam 
kehidupan dunia, di mana mereka segera keluar 
menuju ke tempat-tempat berhala pada hari-hari 
kebesaran untuk berkumpul di sekelilingnya. Dan 
pada Hari Qiamat ini juga mereka akan keluar 
tergesa-gesa, tetapi perbezaan di antara hari itu 
dengan hari ini adalah terlalu jauh. 

'Mata mereka tunduk kuyu diselubungi kehinaan. "(44) 


Itulah gambaran air muka mereka yang jelas pada 
hari itu, iaitu gambaran hina dina dan menderita. Di 

dunia dulu mereka sibuk bermain-main dengan riang 
gembira, tetapi pada hari ini mereka kelihatan hina- 
dina dan Ietih-Iesu. 






" Itulah hari yang telah dijanjikan kepada mereka." (44) 


Tetapi dahulu mereka meragui hari itu. Mereka 
dustakannya dan mereka mengejek-ngejek minta 
disegerakan kedatangannya. 


****** 


Dengan ini berlakulah titik pertemuan di antara 
ayat-ayat bahagian awal dengan ayat-ayat bahagian 
akhir dan selesailah babak pembicaraan ini sebagai 
salah satu babak dari babak-babak pembicaraan yang 
panjang mengenai persoalan kebangkitan semula dan 
persoalan balasan di Akhirat Dan dengan ini 
berakhirlah satu pusingan dari pusingan-pusingan 
pertentangan yang panjang di antara kefahaman 
jahiliyah dengan kefahaman Islam. 


****** 


